ประกาศคณะกรรมการกํากับหลักทรัพย์และตลาดหลักทรัพย์ที่ กธ. 10/2560เรื่อง การให้ความเห็นชอบนิติบุคคลตามกฎหมายต่างประเทศ เพื่อให้คําแนะนําทั่วไปแก่ผู้ลงทุน เนื่องจากปัจจุบันการลงทุนในตลาดทุนไทยมีความหลากหลายมากขึ้นเป็นลําดับ การมีคําแนะนําประกอบการลงทุนที่มีคุณภาพอย่างเพียงพอ จึงจําเป็นอย่างยิ่งสําหรับผู้ลงทุนที่ประสงค์จะลงทุนในตลาดทุนไทย ดังนั้น เพื่อเป็นการส่งเสริมให้ผู้ลงทุนมีช่องทางที่จะได้รับคําแนะนําประกอบการลงทุนมากยิ่งขึ้น คณะกรรมการ ก.ล.ต. จึงได้ประกาศยกเว้นการให้คําแนะนําทั่วไปโดยนิติบุคคลตามกฎหมายต่างประเทศซึ่งได้รับความเห็นชอบจากสํานักงาน ก.ล.ต. ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุนและการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า และเพื่อให้ผู้ลงทุนได้รับคําแนะนําทั่วไปจากนิติบุคคลตามกฎหมายต่างประเทศที่มีคุณภาพและมีความเป็นอิสระ คณะกรรมการ ก.ล.ต. จึงเห็นควรกําหนดหลักเกณฑ์ในการให้ความเห็นชอบนิติบุคคลตามกฎหมายต่างประเทศเพื่อให้คําแนะนําทั่วไปแก่ผู้ลงทุนอาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ ข้อ ๑ ในประกาศนี้"คําแนะนําทั่วไป" (general advice) หมายความว่า คําแนะนําที่ให้แก่ผู้ลงทุนไม่ว่าโดยทางตรงหรือทางอ้อมเกี่ยวกับคุณค่าหรือความเหมาะสมในการลงทุนที่เกี่ยวกับหลักทรัพย์หรือสัญญาซื้อขายล่วงหน้า หรือที่เกี่ยวกับการซื้อหรือขายหลักทรัพย์หรือสัญญาซื้อขายล่วงหน้าใด ๆ ซึ่งไม่มีการพิจารณาถึงความเหมาะสมในการลงทุน วัตถุประสงค์ในการลงทุน ฐานะทางการเงิน หรือความต้องการของบุคคลใดบุคคลหนึ่งเป็นการเฉพาะ ข้อ ๒ ในกรณีที่นิติบุคคลตามกฎหมายต่างประเทศมีคุณสมบัติดังต่อไปนี้ประสงค์จะให้คําแนะนําทั่วไปแก่ผู้ลงทุน ให้นิติบุคคลตามกฎหมายต่างประเทศดังกล่าวยื่นคําขอรับความเห็นชอบต่อสํานักงาน ก.ล.ต. พร้อมเอกสารหลักฐานตามแนวทางและวิธีการที่จัดไว้บนเว็บไซต์ของสํานักงาน ก.ล.ต. (1) มีโครงสร้างการบริหารจัดการองค์กรและกระบวนการในส่วนที่เกี่ยวกับการให้คําแนะนําทั่วไปที่แสดงได้ถึงความเป็นอิสระ(2) มีการประกอบธุรกิจโดยมีการดําเนินงาน (established presence) ในประเทศที่มีการกํากับดูแลตลาดทุนอันเป็นที่ยอมรับของสํานักงาน ก.ล.ต. ดังนี้ (ก) ประเทศที่มีการพัฒนาของตลาดทุนในระดับที่ได้มาตรฐานสากล (advanced market) และมีหน่วยงานกํากับดูแลตลาดทุนที่ทําหน้าที่กํากับดูแลผู้ประกอบธุกิจหลักทรัพย์หรือผู้ประกอบธุรกิจสัญญาซื้อขายล่วงหน้า ที่เป็นสมาชิกของ International Organization of Securities Commissions ("IOSCO") ซึ่งเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information ("MMOU") ("IOSCO MMOU") (ข) ประเทศอื่นนอกจาก (ก) ที่มีมาตรฐานการกํากับดูแลผู้ประกอบธุรกิจหลักทรัพย์หรือผู้ประกอบธุกิจสัญญาซื้อขายล่วงหน้าที่เทียบเคียงได้กับมาตรฐานการกํากับดูแลผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้าของประเทศไทย(3) สามารถให้คําแนะนําทั่วไปแก่ผู้ลงทุนที่มิใช่ผู้ลงทุนสถาบันได้โดยชอบด้วยกฎหมายของประเทศที่มีการกํากับดูแลตลาดทุนอันเป็นที่ยอมรับของสํานักงาน ก.ล.ต. ตาม (2)(4) มีความน่าเชื่อถือโดยพิจารณาจากฐานลูกค้าและส่วนแบ่งการตลาด(5) มีระบบการควบคุมคุณภาพของกระบวนการให้คําแนะนําให้สํานักงาน ก.ล.ต. พิจารณาคําขอรับความเห็นชอบตามวรรคหนึ่งภายใน 30 วันนับแต่วันที่สํานักงาน ก.ล.ต. ได้รับคําขอและเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๓ ในการให้คําแนะนํา นิติบุคคลตามกฎหมายต่างประเทศซึ่งได้รับความเห็นชอบจากสํานักงาน ก.ล.ต. ต้องแจ้งให้ผู้ลงทุนทราบว่า การให้คําแนะนํานี้เป็นคําแนะนําทั่วไป ซึ่งไม่มีการพิจารณาถึงความเหมาะสมในการลงทุน วัตถุประสงค์ในการลงทุน ฐานะทางการเงิน หรือความต้องการของบุคคลใดบุคคลหนึ่งเป็นการเฉพาะข้อ ๔ เมื่อนิติบุคคลตามกฎหมายต่างประเทศขาดคุณสมบัติตามข้อ 2 หรือไม่ปฏิบัติตามข้อ 3 ให้สํานักงาน ก.ล.ต. มีอํานาจสั่งเพิกถอนการให้ความเห็นชอบได้ข้อ ๕ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ พ.ศ. 2560 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์